24.2.2022.
Službeni list Europske unije
HR
L 45/1489 KOMISIJA PILOT-PROJEKTI
POGLAVLJE PP 09 — OKOLIŠ I DJELOVANJE U PODRUČJU KLIME (nastavak) PP 09 22
(nastavak)
PP 09 22 02
(nastavak) — Dobavljač energije: luka se može baviti energetskim transakcijama i baviti se trgovinom energije (kupnja i prodaja) kao što su sklapanje kratkoročnih i dugoročnih ugovora s proizvođačima i klijentima brodovima.
To se može odnositi na čarter-plovila (tankere, brodove za rasuti teret itd.) koji mogu povremeno pristati u luku.
Upravitelj plovila neće potpisati dugoročni ugovor s dobavljačem električne energije, nego će umjesto toga odlučiti kupiti električnu energiju izravno od luke ili od lučkog opskrbljivača. — Proizvođač energije: luka može proizvoditi energiju, posebno putem obnovljivih izvora energije ili jedinica za skladištenje energije, s ciljem opskrbe brodova tom energijom.
S obzirom na to da je energetsko tržište razdvojeno, ti alternativni operativni sustavi nisu uvijek međusobno kompatibilni i stoga će luka morati odabrati najpovoljniji program u skladu s vlastitim poslovnim modelom.
Trenutačno je način rješavanja tog problema da luka analizira poslovne rizike, izradi odgovarajući poslovni plan, ali u konačnici odabere jednu opciju za komercijalnu strukturu modela određivanja cijena u okviru neoptimalnog načina rada (tj. ne obuhvaćajući sve slučajeve).
U doba kada su obnovljivi izvori energije i OPS prije svega potrebne mjere za ekologizaciju lučkih djelatnosti i kada su u tu svrhu potrebna znatna ulaganja, model određivanja cijena, koji nije fleksibilan zbog trenutačnih regulatornih zahtjeva za energiju, predstavlja dodatnu prepreku usvajanju takvih korisnih tehnologija i stvara znatno usko grlo u provedbi ciljeva zelenog plana u lukama i pomorskom prometu.
Stoga je, posebno za luke, nužno uspostaviti regulatorni okvir kojim će se svladati te prepreke i omogućiti lukama (koje su vjerojatno čvorišta mreže s najvišim koncentriranim vanjskim troškovima) da fleksibilno upravljaju svojim energetskim sustavom.
Osim toga, stvorit će se lučka mreža bez prepreka i uskih grla koja može neometano prenositi robu, usluge, kapital i ljude.
Naposljetku, stvorit će se nove komercijalne prilike za poduzeća koja ondje posluju, čime će se potaknuti konkurentnost luka, održivost i bolja integracija luka u prometne i energetske mreže te u međunarodni lanac vrijednosti.
PP 09 22 03
Pilot-projekt – Studija o praćenju europskog zelenog plana na visokoj razini Iznosi (Diferencirana odobrena sredstva) Odobrena sredstva 2022.
Obveze
990 500
Odobrena sredstva 2021.
Plaćanja
Obveze
Plaćanja
Realizacija 2020.
Obveze
Plaćanja
247 625
Napomene Europskim zelenim planom postavljeni su ambiciozni ciljevi za javne i privatne dionike u pogledu poduzimanja mjera za borbu protiv klimatskih promjena.
Za njegovu provedbu bit će potrebno obilje resursa, uključujući održive i praktične podatke, kako bi vlade mogle utvrditi rizike, prilagoditi odgovor politike i raspodjelu resursa te pratiti napredak na lokalnoj, nacionalnoj i regionalnoj razini.
Satelitske snimke kreatorima politika pružaju jedinstven pogled na Zemlju i njezine potrebe.
Program Copernicus bit će u središtu strategije za praćenje europskog zelenog plana.
Osim toga, Unija organizira dodatne misije programa Copernicus kojima se popunjavaju praznine u pogledu potražnje za visokom rezolucijom i prostornom pokrivenošću potrebnima za razvoj okolišne i klimatske politike.
Upotreba dodatnih misija s mogućnošću praćenja razmatra se ako je potrebna veća vremenska kadenca ili prostorna rezolucija kako bi se povećali kapaciteti za praćenje misija Sentinela.